GiliGold/VAD_KnessetCorpus huggingface dataset:
אבישי ברוורמן: אל"ף, מה נפל הקצף על יונתן?
אבישי ברוורמן: הפארסה הזאת שאנשים חדשים שמגיעים אליה קורית כבר תקופה ארוכה.
אבישי ברוורמן: אני אפילו זוכר, כשהייתי יושב-ראש ועדת הכספים או כשהייתי חבר לפני זה, היה מגיע לעתים שר המסחר והתעשייה, זה היה אלי ישי, והיה מתחנן לוועדת הכספים שאין לו סמכות ואין לו כוח והוא רוצה תקציב למדען הראשי.
אבישי ברוורמן: שיטת המשטר לא עובדת.
אבישי ברוורמן: זה ברור לכל בר-בי-רב שאין היגיון שירוחם תקבל פחות מבאר-שבע ופחות מלהבים.
אבישי ברוורמן: לדעתי כולם צריכים לקבל אותו דבר, כי אני חשוב שהן כולן במרחק של 20 דקות אחת מהשנייה, ולכן לא צריך דיפרנציאציה, צריך לפתח את המטרופוליס.
אבישי ברוורמן: ברור לחלוטין גם כן, שמפעם לפעם החלטות היסטוריות לגבי התמורה מפיתוח אזורי צריכים לשנות.
אבישי ברוורמן: כיוון שאין משטר בישראל אז נוצרת הפארסה שבוועדת הכספים יושבים אנשים מכובדים, מתנפלים על צעירים שבאים ויש להם החלטות מאוד ברורות, אין להם סמכות, הם לא השר.
אבישי ברוורמן: ומכיוון שכל מערכת הניהול הזאת הביאה לפקידי האוצר תפקיד שהוא לא קיים בשום מקום בעולם, אז זה מאוד נוח לקפוץ עליהם.
אבישי ברוורמן: ולכן אומר מרדכי, שהוא אדם מנוסה והגון: שנים זה לא השתנה, זה ייקח לפחות שנה.
מרדכי כהן: הלוואי.
מרדכי כהן: עמיר פרץ לפחות שנה.
אבישי ברוורמן: לפחות שנה, והוא אמר הלוואי.
אבישי ברוורמן: והוא יודע.
אבישי ברוורמן: מכיוון שבישראל כל יום יקרה משהו חדש, ואותו מערכת של הפלונטר הבירוקרטי-פוליטי-תחיקתי לא זזה, והתוצאה היא שהאי-שוויון גדל והדברים גדלים.
אבישי ברוורמן: ולכן אין לי מה להגיד, זה שמיכאל ביטון הוא ראש עיר מאוד מוצלח ומתחיל ויש לו המון רצון טוב, זה נהדר.
אבישי ברוורמן: היתה תקופה שעמרם מצנע עשה עבודה יפה, אבל זה היה ברור לחלוטין שבלי השלטון הגרעון יחזור.
אבישי ברוורמן: וכאן להערה האחרונה שבה אני רוצה להשלים את דבריו של חבר הכנסת עמיר פרץ.
אבישי ברוורמן: ככלכלן, מערכת התמריצים שעליה בנויים גם מענקי האיזון וגם תמריצים לתשלומי הגבלה היא פגומה, היא פגומה שנים.
אבישי ברוורמן: ולכן כמו בעבר כשהיו דיונים על מס הכנסה, היו אומרים, שאם אדם מקבל יותר מדי תשלומי רווחה אז לא כדאי לו לעבוד.
אבישי ברוורמן: כמו שהוא מקבל עם שכר נמוך, הוא יותר יהיה מובטל.
אבישי ברוורמן: אותו דבר כאן.
אבישי ברוורמן: עדיף להיות עני ולקבל איזה תמחוי.
אבישי ברוורמן: אתה קצת מתקדם אז אתה לא מקבל יותר.
אבישי ברוורמן: והדבר הגרוע ביותר.
אבישי ברוורמן: אני זוכר כשאני הובלתי וגייסתי הרבה מאוד כספים, הצלחתי.
אבישי ברוורמן: ראש עיריית תל-אביב שהוא מחובר, הוא מקבל מצ'ינג של 50%.
אבישי ברוורמן: ערים דרוזיות, ערי פיתוח, ששם לא מצליחים לגייס כספים, אז הם לא מקבלים מהמדינה כי הם לא מביאים מצ'ינג, ואז האי-שוויון גדל.
אבישי ברוורמן: הדבר הזה ברור כבר שנים על שנים.
אבישי ברוורמן: אבל מכיוון שאין שר אוצר שמנהל את המערכת אלא זו מערכת שמתנהלת מעצמה, אז אותה פארסה שרואים פה חוזרת.
אבישי ברוורמן: ומה אני יכול להגיד יותר, כמו קאטו הזקן, פה צריך לשנות את השיטה, שר האוצר צריך לנהל, צריך להוציא את הכוח מפקידי האוצר ולתת להם סמכויות כמו בארצות-הברית ובאירופה, ולהתחיל לנהל.
אבישי ברוורמן: אבל מה אתם רוצים מיונתן?
אבישי ברוורמן: יונתן לא אשם.
משה גפני: פיני, בבקשה.
משה גפני: בקצרה, אני רוצה לסכם.
פיני קבלו: אני שמח ששר הפנים הנוכחי, ידו לא קלה להקים ועדות קרואות, כי ראינו מה התוצאה שהקימו ועדה קרואה, ולכן הוא צמצם את זה מאוד.
פיני קבלו: אני באמת מכיר ויודע מקרוב את כל מה שהתרחש באותן ערים בפריפריה, והוועדה הנוכחית לא אחת יושבת.
פיני קבלו: אדוני היושב-ראש, רק לפני כשלושה שבועות סיימנו מאבק של ערי הפריפריה.
פיני קבלו: אני מודע לקשיים, אנחנו מודעים כבר לתשובות שניתנות באופן קבוע על-ידי אנשי הפנים ואנשי האוצר, של חשב מלווה, של תוכנית הבראה.
פיני קבלו: אני יכול להוכיח להם שיש יישובים שנמצאים כבר בתוכנית הבראה רביעית, כאשר היה להם חשב מלווה וזה לא הועיל.
פיני קבלו: לכן אנחנו כאן מדברים תמיד רק בסיסמאות ולא מנסים לפתור את הבעיה מהשורש, כי הבעיה היא בעייתית, ולא רק של מיכאל ביטון אלא של עוד 50, 60 יישובים בפריפריה שצריך לטפל בהם.
פיני קבלו: וישנם פערים לא רק במענקי איזון ובתשלום.
פיני קבלו: כי ראש רשות שהולך ולוקח עיר להוביל אותה בירוחם, זאת משימה ציונית שהמדינה צריכה לתת לו, לעודד אותו להמשיך ולהרחיב, שחלק גדול ממדינת ישראל יעבור לפריסה לירוחם ולמצפה-רמון ולמקומות אחרים.
פיני קבלו: ומה עושה המדינה?
פיני קבלו: יוצרת דימוי שלילי לאותם יישובים באותם מאבקים, באותן בעיות כספיות.
פיני קבלו: ולכן אף אחד לא רוצה ללכת ולהזדהות עם אותם יישובים, והם יוצרים איזשהו מעגל שעוצר את היישוב מלהתפתח.
פיני קבלו: ולכן, אדוני היושב-ראש, ועדת הכספים הקימה ועדת משנה שיושבת כבר כשלוש שנים בראשותה של מירי רגב, בכל הנושא של הפריפריה, ואנחנו באים לשם ומביאים לשם אנשי מקצוע, ואומרים את הדברים והדברים נכתבים, ואנשי האוצר וכל משרדי הממשלה מגישים תוכניות איך לשפר את העניין הזה.
פיני קבלו: אנחנו באמת מצפים, אותה ועדת משנה, שתאמצו את ההחלטות שלה, ואולי אחת ולתמיד נוציא את כל היישובים – אני כראש רשות הייתי צריך לפעמים לשלם משכורת חודשית בארבעה תשלומים, והייתי צריך לשעבד את הבית שלי מול הבנק בשביל שייתן לי משיכה.
פיני קבלו: זה לא יכול להימשך.
פיני קבלו: אם רוצים שהפריפריה תתקיים ותשגשג, צריך לתת לה דחיפה ועדיפות.
פיני קבלו: ומיכאל, אנחנו אתך בעניין הזה, ונעשה בכדי שבאמת תצליח, כי אתה אחד האנשים המבטיחים שבאמת משתף פעולה עם השלטון המקומי, מביע את עמדתך.
פיני קבלו: ואני כאן בשם יו"ר מרכז השלטון המקומי, שלמה בוחבוט, מביע את התמיכה לכל מה שתבקש מחברי הכנסת.
משה גפני: אני מציע לוועדה כדלהלן.
משה גפני: אני מקדים ואומר שהמציאות הזאת שבה ירוחם, כפי שנאמר פה בדיון, ירוחם הוא יישוב מבודד שנמצא בפריפריה, צריך להיות יעד לאומי שהיישוב הזה יצליח.
משה גפני: לאחר שהממשלה החליטה שתהיה שם ועדה קרואה, לאחר שהוועדה הקרואה סיימה את תפקידה ונבחר ראש מועצה, שהוא מנהל אכן את העיר כפי שצריך, מתברר שהוא קיבל גירעונות כבדים, שבאופן יחסי לירוחם הם גירעונות בסדרי גודל גדולים.
משה גפני: ועל כן הממשלה צריכה להיות בתוך העניין הזה, היא חלק מהגירעונות, היא חלק מהניהול הזה, צריכים לאפשר לתושבי ירוחם לנהל את עצמם בעצמם.
משה גפני: יונתן, יש תשובה?
סימן טוב: הם בודקים את זה כרגע, עוד אין להם תשובה סופית, אבל יכול להיות שיש את הפערים בין להבים לבין ירוחם, יכול להיות שזה נובע מזה שבלהבים משקללים גם את רהט, ואז העובדה היא שברהט רוצים לסייע טיפה יותר.
סימן טוב: הטענה שלהם היתה שרהט ולהבים ביחד.
מיכאל ביטון: והפער בין באר-שבע לירוחם?
משה גפני: ובאר-שבע?
סימן טוב: בבאר-שבע הם לא יודעים.
סימן טוב: עד היום בערב נעביר תשובה מסודרת על הכול.
משה גפני: זאת אומרת שירוחם לא נמצאת בראש מעייניהם.
משה גפני: אנחנו דורשים להשוות את השטחים, את מחיר הקרקעות שם, אנחנו דורשים להשוות אותם לבאר-שבע, לפחות לבאר-שבע.
משה גפני: באר-שבע היא עיר גדולה, שאנחנו גם חושבים שהיא צריכה עידוד גדול, אבל על אחת כמה וכמה שירוחם לא יכולה להיות יותר מאשר באר-שבע או להבים.
משה גפני: היא צריכה להיות לפחות באותו מחיר כמו היישובים הללו.
משה גפני: שתיים, תוכנית ההבראה צריכה להיות תוכנית הבראה מתוקנת.
משה גפני: היא צריכה להיות רוב מכריע מענקים ומיעוט הלוואות.
משה גפני: ההלוואות הן הלוואות שנלקחו על-ידי הממשלה באמצעות הוועדה הקרואה, ולכן אנחנו דורשים שהרוב המוחלט יהיה מענקים כדי לאפשר ליישוב להתנהל כפי שצריך.
משה גפני: יש את החלטת הממשלה 3781, שאני לא יודע בדיוק מה החלטת הממשלה הזאת עושה, היא מתוקצבת, לא מתוקצבת, אבל היא קבעה עמדות לגבי הנושא הזה.
משה גפני: ובהחלטת הממשלה אנחנו מבקשים שהממשלה תתקצב את ההחלטה הזאת ושהיא תיצוק לה תוכן.
רוחמה אברהם-בלילא: אנחנו מבקשים או דורשים?
משה גפני: דורשים.
משה גפני: מה אמרתי, מבקשים?
רוחמה אברהם-בלילא: זה תיקון משמעותי.
רוחמה אברהם-בלילא: אמרת מבקשים.
משה גפני: אנחנו לא מבקשים שום דבר מהממשלה, רק דורשים, מראש.
משה גפני: לגבי הנושא של עיר הבה"דים אנחנו רוצים ודורשים לקדם את כביש 224, אנחנו דורשים שתהיה תעשייה מסובסדת בירוחם והקצאה ופיתוח מראש של תשתית לוגיסטיקה.
משה גפני: לקחת גם את זה בחשבון אם אכן רוצים את הנושא הזה.
משה גפני: לקדם באופן מיידי את הקמת ועדת הגבולות לירוחם.
משה גפני: אין מציאות בעולם שמדינה מתוקנת תחיה בצורה הזאת, זה פשוט לא עולה על הדעת.
משה גפני: זה לא מספיק שאנחנו נגיד שאנחנו מאחורי ירוחם, ואנחנו תומכים בראש המועצה, ואנחנו תומכים בציבור שם, כשאנחנו מקדמים את הפערים באופן חמור בעצם העובדה שחלק גדול מההכנסות הולך למקום עם פחות תושבים, והחלק הקטן או אפס מוחלט הולך לירוחם.
משה גפני: אי-אפשר כך לחיות, אי-אפשר ככה להמשיך, המדינה לא יכולה להתנהל.
משה גפני: אנחנו בוועדת הכספים נמשיך לעקוב אחר הדברים האלה.
משה גפני: אני לא קובע מועד לישיבה נוספת.
עמיר פרץ: אדוני, תוסיף בבקשה את סעיף ה - - -
משה גפני: אנחנו מבקשים לבחון מחדש את הנושא הזה של היישובים שבהם יש מצב סוציו-אקונומי - - -
עמיר פרץ: לא, סעיף המדד הסוציו-אקונומי - - -
משה גפני: כן, אמרתי, אתה רק עצרת אותי באמצע.
משה גפני: לבחון את הנושא הזה מחדש.
מרדכי כהן: רק לגבי המענקים וההלוואות.
מרדכי כהן: אתה עצמך הערת שמענקי איזון דורש שזה יהיה תוספתי כדי שזה לא ייצור מצב של תקדים.
משה גפני: אני דורש מהממשלה.
משה גפני: אם אתם יודעים לעשות את זה אז אני דורש את זה ממשרד הפנים, אם אתם לא יודעים לעשות – לא יודע, אני תולה תקוות במשרד הפנים.
מרדכי כהן: גם אני.
משה גפני: ועדת הכספים דורשת את זה מהממשלה.
משה גפני: היא דורשת את זה ממשרד האוצר, היא דורשת את זה ממשרד הפנים.
משה גפני: אני מבקש שתשבו יחד ותגיעו לפתרון בעניין הזה, אתם לא יכולים לעמוד מהצד.
משה גפני: אין מציאות כזאת בכלל.
רוחמה אברהם-בלילא: אני רוצה לפתוח סוגריים, אדוני היושב-ראש.
משה גפני: אבל ממש בחצי משפט.
רוחמה אברהם-בלילא: בימים הללו, עוד מעט המושב של הקיץ של הכנסת מסתיים, הממשלה נכנסת לדיונים על תקציב 2013, זאת אומרת שהיא אמורה להניח את תקציב 2013 על שולחן הממשלה בערך באוגוסט.
רוחמה אברהם-בלילא: אני מציעה, אדוני היושב-ראש, אני לא רוצה לתחום את זה בזמן, אבל לא ייתכן שהחלטה כזו דרמטית בעיני, לא יהיה איזשהו בסיס עם שיניים, ואנחנו צריכים לראות איך אנחנו משלבים את כל ההחלטות שניתנו כאן בתקציב 2013.
משה גפני: בסדר, אז יגיע תקציב 2013, אנחנו לא צריכים לתחום את זה בזמן.
רוחמה אברהם-בלילא: לא משנה, אבל בדיונים שזה ייכלל.
רוחמה אברהם-בלילא: יידע האוצר, יידע משרד הפנים, יידעו כולם, שאנחנו מתכוונים להכליל את זה בתוך הדיונים.
משה גפני: מגיע לפה תקציב 2013, אנחנו לא יודעים, יכול להיות שקדימה תהיה פה בעמדה שלטונית גדולה מאוד, יכול להיות שאנחנו נישאר בעמדה שלטונית.
מגלי והבה: אנחנו מברכים אתכם, שתישארו שם.
משה גפני: כל מי שיהיה כאן שיתחייב על העניין, שיתחייב שהוא לא יאפשר להעביר תקציב 2013 בלי שייפתרו כל הבעיות הללו.
רוחמה אברהם-בלילא: יופי.
משה גפני: כל אחד יבחן את השני.
רוחמה אברהם-בלילא: זה עיגון.
משה גפני: ואנחנו מבקשים לבחון את הנושא הזה של הבדיקה, זה כבר עלה כמה פעמים.
משה גפני: אני מודה לך, אדוני ראש המועצה, אני מודה לחברי הכנסת, אני מודה לאורחים.
מיכאל ביטון: מילת תודה.
משה גפני: בבקשה, מילת תודה.
משה גפני: ואנחנו עוברים לסעיף הבא.
מיכאל ביטון: פתחתי ואמרתי שזה רגע היסטורי.
מיכאל ביטון: אני מודה לחברי הכנסת ולאנשי המקצוע.
מיכאל ביטון: אני מקווה לשוב לפה ולהתבשר שטיפלנו בארבעת הנושאים המשמעותיים האלה.
מיכאל ביטון: ירוחם זה המקום הכי טוב במדינה, עם האנשים הכי טובים, אבל אנחנו צריכים לדאוג לו, שימשיך להיות כזה.
משה גפני: תודה רבה לך, אדוני.
משה גפני: 233, 234 – חינוך פיננסי.
משה גפני: מי חינוך פיננסי?
משה גפני: לא ייאמן.
משה גפני: יש עשרה מיליון על חינוך פיננסי, מה שביקשנו לפצל, אבל היא לא באה.
פניה קירשנבאום: יכול להיות שהיא לא קיבלה.
משה גפני: קיבלה.
משה גפני: זה בסדר, היא תקרא לה.
משה גפני: 239.
פניה קירשנבאום: משה, אני אגיד לך מה.
פניה קירשנבאום: הם הרי היו פה והציגו את זה.
משה גפני: נכון, הסבירו.
פניה קירשנבאום: ואז אתה אמרת שאתה משאיר לי, ואנחנו נחליט ביחד מה לעשות.
פניה קירשנבאום: יכול היות שהם לא הגיעו כי - - -
משה גפני: את ביקשת, וגם אני ביקשתי, לצמצם את זה מ-20 מיליון לעשרה מיליון.
משה גפני: אתה צודקת.
משה גפני: זה מוסבר.
משה גפני: מי בעד אישור פניות 233 ו-234 – עשרה מיליון לחינוך פיננסי, אחרי שקיצצנו את זה?
משה גפני: הצבעה בעד אישור הפניות – פה אחד פניות 233 ו-234 אושרו.
משה גפני: אנחנו ביקשנו שזה לא יהיה 20 מיליון, כפי שזה היה על שולחן הוועדה, אלא שיצמצמו את זה לעשרה מיליון, ואנחנו נעקוב אחרי הביצוע, באמצעות ועדת המשנה בראשות פאינה.
משה גפני: 239, בבקשה.
צחי דוד: הפנייה נועדה לביצוע שינויים פנימיים בתקציב משרד הדתות, בין היתר העברה ממשרד התפוצות למשרד הדתות, לפעילות יהדות התפוצות.
מגלי והבה: זה ש"ס.
משה גפני: זה לא ש"ס.
משה גפני: הצבעה בעד אישור הפנייה – פה אחד פנייה 239 אושרה.
משה גפני: 257 ו-258 – תשתיות, רשות המים.
עדי חכמון: הפנייה נועדה לבצע שינויים פנימיים לבקשת רשות המים - - -
משה גפני: שנייה, לגבי הבקשה הקודמת, יש פה אי-הבנה.
משה גפני: גברת נירית גדסי, אנחנו אישרנו את זה בגלל שאת ההסדרים קיבלנו בפעם הקודמת.
משה גפני: סיכמנו שיהיה עכשיו עשרה מיליון, וההמשך תלוי בביצוע, ואנחנו נצטרך את הדיווח של זה.
משה גפני: אז אישרנו את זה, ואני מאחל לכם בהצלחה.
משה גפני: אני חוזר לבקשה לגבי האנרגיה והמים.
עדי חכמון: הפנייה נעדה לבצע שינויים פנימיים בתקציב רשות המים לבקשת רשות המים, ולהעביר 180,000 שקלים מתקציב משרד האנרגיה והמים לתקציב רשות המים בגין עובדים שנקלטו, על החזקת רכב ממשלתי.
שכיב מוראד שנאן: בגין עובדים?
עדי חכמון: בגין עובדים שנקלטו בעבר.
עדי חכמון: לא הועבר כל הכסף בגין החזקת הרכב, אז מעבירים להם עכשיו.
משה גפני: הצבעה בעד אישור הפניות – פה אחד פניות 257 ו-258 אושרו.
שכיב מוראד שנאן: בעובדים לא פוגעים.
משה גפני: לא פוגעים.
משה גפני: 277, בבקשה.
צחי דוד: פנייה נוספת של משרד הדתות, לתקצוב 5.4 מיליון ש"ח מתקציב המשרד לצורך סיוע בהקמת מוסדות דת, וכן תקצוב של 3.7 מיליון ש"ח ממשרד הנגב והגליל, לפעילויות תרבות בנגב והגליל.
משה גפני: איזה פעולות תרבות?
צחי דוד: אין לי את הפירוט פה, המשרד יוכל לפרט.
צחי דוד: פסטיבלים, הרשויות המקומיות ודברים נוספים .
משה גפני: נאשר את זה, אבל אנחנו מבקשים את הפירוט.
משה גפני: אני מבקש להעביר לחברי הוועדה את הפירוט.
צחי דוד: נעביר.
משה גפני: הצבעה בעד אישור הפנייה – פה אחד פנייה 277 אושרה.
משה גפני: 298 – בתי חולים ממשלתיים.
רועי כפיר: הפנייה נועדה לביצוע התאמות בתקציב בתי החולם הממשלתיים למחירי יום האשפוז המעודכנים והסכם תקציבי בריאות-אוצר, ועוד כל מיני התאמות.
שכיב מוראד שנאן: מזה עב"צ?
רועי כפיר: ימי עבודה.
שכיב מוראד שנאן: זה עובדים שמה הם?
קריאה: יש שני סוגי תקצוב: יש תקציב לתקנים ויש תקציב לפי חודשים.
שכיב מוראד שנאן: יש בבתי החולים עובדים עונתיים?
משה גפני: לא, אלה עובדים בלתי צמיתים.
שכיב מוראד שנאן: אני מכיר את המושג עב"צים ממשטרת ישראל.
משה גפני: אני מבקש שתסביר לחבר הכנסת שכיב שנאן באריכות את העניין הזה, אחרי הישיבה.
משה גפני: הצבעה בעד אישור הפנייה – פה אחד פנייה 298 אושרה.
משה גפני: 299 – בתי חולים כלליים ממשלתיים.
רועי כפיר: זו פנייה משלימה של אותה הפנייה.
רועי כפיר: צריך לעשות שינוי גם בסעיף 24 וגם ב-94.
משה גפני: הצבעה בעד אישור הפנייה – פה אחד פנייה 299 אושרה.
משה גפני: 329 – מינהל הדיור.
אמיר רשף: הפנייה נועדה להעביר 1,492 אלפי ש"ח להוצאות תפעול של אגף פיקוח הבנייה ולתקציב - - -
משה גפני: הצבעה בעד אישור הפנייה – פה אחד פנייה 329 אושרה.
משה גפני: פנייה 345.
צחי דוד: הפנייה נועדה לביצוע שינויים פנימיים בתקציב הסיוע של משרד השיכון, שעיקרם: תקצוב 47 מיליון ש"ח בסיוע בשכר דירה בהתאם להחלטת ממשלה 4433, שנושאה הוא הגדלת הסיוע בשכר דירה; וכן תקצוב 20 מיליון ש"ח עבור מימון מענקים לזוגות צעירים בפריפריה, בהתאם להחלטת ממשלה 3282.
משה גפני: הצבעה בעד אישור הפנייה – פה אחד פנייה 345 אושרה.
מגלי והבה: אנחנו לא שם.
מגלי והבה: בסיוע בפריפריה לצעירים – אנחנו לא שם.
משה גפני: זה כללי.
מגלי והבה: אתה טיפלת בזה.
משה גפני: בסדר, הסעיף הוא כללי, הוא לא סעיף פרטני למקומות מסוימים.
משה גפני: אתה צודק, אנחנו נשארים עם הבעיות.
מגלי והבה: נשארים עם הבעיות, אבל מאשרים להם תקציבים.
משה גפני: 364-362
אמיר אדרי: פנייה תקציבית זו נועדה לתקצב סך של 94,980 אש"ח במזומן, ו-151,812 אש"ח כהרשאה להתחייב עבור משרד האנרגיה והמים בגין מימוש החלטת הממשלה בנושא הפחתת פליטות גזי חממה.
משה גפני: זה הרבה כסף, זה 148 מיליון.
אמיר אדרי: זה בהתאם להחלטת הממשלה.
משה גפני: החלטת הממשלה לא מעניינת אותי, הממשלה לא יודעת מה היא עושה.
משה גפני: תגיד לי אתה, שנבין.
אמיר אדרי: המטרה המרכזית של החלטת הממשלה היא בעצם לייעל את צריכת החשמל.
אמיר אדרי: באמצעות זה שאנחנו מייעלים את צריכת החשמל, אנחנו מייתרים את הצורך בהקמת תחנות כוח מזהמות.
משה גפני: הצבעה בעד אישור הפניות – פה אחד פניות 364-362 אושרו.
משה גפני: 392.
אורי גבע: הפנייה נועדה לתגבור תקציב התפעול של רשות המסים.
משה גפני: מה יש לרשות המסים?
אורי גבע: ברשות המסים יש מחסור כרגע בתקציבי התפעול.
אורי גבע: בהתאם לסיכומים עם משרד האוצר, אנחנו מתגברים אותם - - -
משה גפני: רשות המסים זה משרד האוצר.
משה גפני: איך עושים סיכומים בתוך משרד האוצר?
אורי גבע: בין אגף תקציבים לרשות המסים.
משה גפני: אגף התקציבים הוא בעל הבית ורשות המסים היא הצרכן.
משה גפני: למה הולך הכסף?
אורי גבע: הכסף הולך, ראשית, לתקציב התפעול של המשרד.
אורי גבע: מדובר בתקציב קניות שוטף, בהוצאות שוטפות של הפעילות של המשרד.
משה גפני: תקצוב שוטף לא נמצא בתוך התקציב?
אורי גבע: יש הרבה שינויים שמתרחשים במהלך השנה, ובנוסף, התקציב נקבע לפני יותר משנה וחצי, ועכשיו נדרשות התאמות, במיוחד לכל מיני פעולות שהרשות רוצה לבצע.
אורי גבע: זאת לצד תגבור של מערכות המחשוב ועלייה במחירים של - - -
משה גפני: הצבעה בעד אישור הפנייה – פה אחד פנייה 392 אושרה.
משה גפני: 393.
אורי גבע: פה מדובר בפנייה של משרד החוץ, שעושה קצת שינויי פנימיים, וגם מתקצב את ההשתתפות של משרד האוצר במשרד החוץ, בהתאם להחלטת ממשלה שנוגעת לארגון UN-Women, והשתתפות שלנו בקרן אושוויץ.
משה גפני: הצבעה בעד אישור הפנייה – פה אחד פנייה 393 אושרה.
משה גפני: 394.
אלכס קגנוב: הפנייה נועדה להעברת 1.77 מלש"ח לתגבור תקציבי המחשוב של משרד האוצר.
אלכס קגנוב: הפנייה נועדה לממן מערכת לחישובי שכר עידוד לעובדי המדינה.
אלכס קגנוב: זו מערכת רוחבית, שתחליף את המערכות המשרדיות שקיימות היום.
משה גפני: אבל אתם כל הזמן מחליפים שם מערכות.
אלכס קגנוב: לא, אלה מערכות שקיימות מאז 69, מאז שנחתמו ההסכמים, ומעולם לא הוקמה מערכת מרכזית כדי לחשב - - -
משה גפני: מערכות אחרות עושים.
משה גפני: 394 – מי בעד אישור הפנייה?
משה גפני: הצבעה בעד אישור הפנייה – פה אחד פנייה 394 אושרה.
משה גפני: 395.
אנסטסיה סורוקינה: הפנייה נועדה לביצוע שינויים פנימיים בתקציב תיאום פעולות הממשלה בשטחים, לשם התאמת התקציב להתחייבויות עבר משנת 2011.
משה גפני: זה למתאם הפעולות?
משה גפני: למינהל האזרחי?
משה גפני: הצבעה בעד אישור הפנייה – פה אחד פנייה 395 אושרה.
משה גפני: 399-396.
משה גפני: קליטה.
כפיר להב: מדובר בפנייה להעברת תקציב של 38 מיליון ש"ח, בהתאם לסיכום עם משרד האוצר, לתקציב המשרד על כל אגפיו.
כפיר להב: יש פה תפעול, פעולות רווחה, סיוע בתעסוקה, קליטה בקהילה, עידוד עלייה.
משה גפני: אני ביקשתי מהמנכ"ל כמה תשובות על כמה דברים.
משה גפני: למרות שאני לא קיבלתי עדיין תשובות, אני לא אעכב את הפנייה הזאת.
משה גפני: אבל אני ביקשתי ממנו תשובות, והוא דווקא גילה הבנה לדברים שאני העליתי.
משה גפני: יש שם קיפוח של קבוצה מסוימת.
משה גפני: אתה יכול לתאר לך באיזו קבוצה מדובר.
משה גפני: אנחנו נעביר את הפנייה, אבל אני מבקש להגיד לו שאני מחכה לתשובה כבר די הרבה זמן.
כפיר להב: אין בעיה.
משה גפני: הצבעה בעד אישור הפניות – פה אחד פניות 399-396 אושרו.
משה גפני: מספר פניות: 400 ו-401 – הרשות למלחמה בסמים.
אנסטסיה סורוקינה: הפנייה נועדה לתגבור תקציב המשטרה בסך של עשרה מילוני ש"ח לצורכי אבטחת מוסדות חינוך המגזר היהודי, בהתאם להחלטת הממשלה הקיימת.
אנסטסיה סורוקינה: כמו כן, הפנייה נועדה לתגבור בסך שלושה מיליון ש"ח לתקציב הרשות למלחמה בסמים ובאלכוהול.
משה גפני: הצבעה בעד אישור הפניות – פה אחד פניות 400 ו-401 אושרו.
משה גפני: 402 ו-403.
משה גפני: 404.
משה גפני: המדפיס הממשלתי.
אורי גבע: פה מדובר בשינויים פנימיים בלבד, בתקציב של המדפיס הממשלתי, שהוא מפעל עסקי.
משה גפני: חמישה מיליון-שלוש-מאות.
משה גפני: מה הוא הולך לעשות עם זה?
משה גפני: מה הא הולך להדפיס?
אורי גבע: המדפיס כרגע מדפיס רק את הדרכונים החדשים ובגרויות.
משה גפני: הצבעה בעד אישור הפנייה – פה אחד פנייה 404 אושרה.
משה גפני: 405 – הסכם ישראל-קנדה.
אורי גבע: הפנייה נועדה לתקצוב כ-15 מיליון שקל, בהרשאה להתחייב להסכם ישראל-קנדה למו"פ תעשייתי בשנים 2013-2012.
משה גפני: הצבעה בעד אישור הפנייה – פה אחד פנייה 405 אושרה.
משה גפני: 421 – הסנגוריה הציבורית.
משה גפני: אם זה היה משרד המשפטים הייתי צריך לעכב, אבל את הסנגוריה אני לא רוצה לעכב.
אייל אביטל: הפנייה נועדה לבצע הסטות מתקציב משרד המשפטים על מנת להתגבר על שוטף, אבל עדיין לא לכסות את מלוא הגירעון - - - סיוע והסנגוריה.
משה גפני: הצבעה בעד אישור הפנייה – פה אחד פנייה 421 אושרה.
שכיב מוראד שנאן: רוויזיה, אדוני.
שכיב מוראד שנאן: כי אנחנו לא קיבלנו תשובות משרית דנה בעניין חיבורי החשמל - - -
משה גפני: אל תשתמשו הרבה ברוויזיה, זו מתחילה להיות בעיה.
משה גפני: בסדר, אבל זו סנגוריה, תיקח את זה בחשבון.
משה גפני: לי יש עניין יותר גדול ממך לעכב למשרד המשפטים, וגם אמרתי את זה בדיון הקודם.
שכיב מוראד שנאן: תסיר.
משה גפני: מסיר.
משה גפני: 166 – שתי פניות שהגיעו היום.
אמיר רשף: הפנייה נועדה לבצע שינויים ברשות מקרקעי ישראל, בהתאם לביצוע בפועל וצורכי המשרד.
אמיר רשף: יש פה 250 מיליון עבור הסכם תכנון של מחנות צה"ל, בהתאם להחלטת ממשלה בנושא; הגדלה של תקציב התכנון ב-52.5 מיליון בהרשאה להתחייב; ותקציב הפיתוח ב-44 מיליון.
משה גפני: זה בתוך התקציב שלהם.
אמיר רשף: הכול בתוך התקציב.
משה גפני: הצבעה בעד אישור הפנייה – פה אחד פנייה 166 אושרה.
פניה קירשנבאום: מה זה 34, "ניהול נכסי הרשות"?
אמיר רשף: נכסי רשות הפיתוח אלה נכסים שמי שמנהל אותם - - -
פניה קירשנבאום: ומה זה מאה מיליון עבור - - -
אמיר רשף: זה שינויים בתקציב ההנחות בקרקע למגורים.
פניה קירשנבאום: מה זה תקציב הנחות הקרקע?
אמיר רשף: ההנחות במנהל מקרקעי ישראל הן מתוקצבות, והיה צריך ל - - -
פניה קירשנבאום: לפי איזה קריטריונים ההטבות ניתנות?
אמיר רשף: השינוי הזה זה להעביר תקציב להנחות בהתאם להחלטת מועצה, בנושא דיור בר השגה, מחיר למשתכן, דיור להשכרה.
פניה קירשנבאום: אפשר לקבל את החלטת המועצה?
אמיר רשף: אני יכול לשלוח לך אותה.
פניה קירשנבאום: אני אשמח.
משה גפני: כבר הצבעתי.
משה גפני: להצביע עוד הפעם, פאינה?
משה גפני: 420.
יוסי פלד: הפנייה נועדה להעביר 7.5 מיליון ש"ח לקריות חינוך לצורכי אבטחה וביטחון ביישובי יו"ש.
משה גפני: הצבעה בעד אישור הפנייה – פה אחד פנייה 420 אושרה.
משה גפני: יש עוד שהגיעו?
משה גפני: פאינה, יש לך רוויזיה על בריאות.
משה גפני: את משאירה אותה?
פניה קירשנבאום: אני אסיר אותה, אני אתן להם הזדמנות לתקן, למרות שמה שאמרנו לא קרה עדיין.
משה גפני: אני דיברתי איתו.
משה גפני: אבל אם את אומרת להשאיר אני משאיר, ואם את מסירה אז אני מסיר.
פניה קירשנבאום: אמרו שהייתה פנייה מטעמם וזה נתקע שם בקיר.
פניה קירשנבאום: אני אסיר - - -
משה גפני: אוקי, בסדר, אז פאינה הסירה את הרוויזיה.
משה גפני: הצבעה בעד הסרת הרוויזיה – פה אחד הרוויזיה הוסרה.
משה גפני: הרוויזיה הוסרה.
משה גפני: מה יש עוד?
משה גפני: רשות הטבע להשאיר, נכון?
משה גפני: אבל צריך לגמור את העניין הזה.
שכיב מוראד שנאן: הם לא - - -
משה גפני: בסדר, בסדר, בסדר, אני לא הולך בכוח.
שכיב מוראד שנאן: אני כתבתי היום בבוקר מכתב לשר, שמסביר את כל העניין.
שכיב מוראד שנאן: אני מקווה... וגם ביקשתי מחבר הכנסת ציון פיניאן להתערב.
משה גפני: על סדר היום אישור העמדת הלוואה לחברת התעשייה הצבאית לישראל בע"מ, בהתאם לסעיף 10 לחוק החברות הממשלתיות, ושינויים בתקציב לשנת 2012, פנייה תקציבית מספר 409.
משה גפני: אנחנו עוסקים בנושא שלא קשור לוועדת הכספים ואין לו שום קשר.
משה גפני: לוועדת הכספים יש נושאים בהם היא עוסקת בהתנדבות, סתם ככה.
משה גפני: היא עוסקת בהם מכיוון שלצערי הרב אין מישהו שעוסק באופן אינטנסיבי בבעיות האלה ואלה בעיות מרכזיות בחיים שלנו כאן.
משה גפני: מדובר בנושא של התמוטטות מפעלים, אי תשלום משכורות לעובדים, הפרטות למיניהן או שינויים ארגוניים שגורמים נזק בסופו של דבר גם לחברה וגם לעובדים.
משה גפני: עסקנו בהרבה מאוד מפעלים מהסוג הזה.
משה גפני: לאחרונה עסקנו בפרי הגליל כאשר בעצם המפעל היה סגור, אבל אנחנו התערבנו והוא נשאר פתוח וקיבל תשלום שהיה צריך לקבל.
משה גפני: אותו דבר היה עם חיפה כימיקלים ואנחנו עוסקים עכשיו גם בנעלי בריל.
משה גפני: אני לא אמנה את כל הרשימה.
משה גפני: בנושא של התעשייה הצבאית עסקנו כמה פעמים.
משה גפני: היו העברות והלוואות שהמדינה העמידה לרשות החברה על מנת לשלם משכורות לעובדים.
משה גפני: פעם אחת בערב סוכות נאלצתי לבוא לכאן לבד על מנת לאשר את ההלוואה הזאת כדי שישלמו משכורות לעובדים בערב החג.
משה גפני: החלטנו שאנחנו לא נעשה יותר העברה עד שלא יימצא פתרון כי אלה מים ללא סוף וחבית ללא תחתית.
משה גפני: ביקשתי מחבר הכנסת שי חרמש להקים צוות, שאנחנו עושים בנושאים שונים, שיעסוק בעניין הזה עד למציאת פתרון מוחלט לכל העניין.
משה גפני: אני רוצה לומר לכם שהוא עשה עבודה מצוינת יחד עם מנהל הוועדה טמיר כהן.
משה גפני: הם עשו עבודה טובה אבל לצערי הרב עדיין לא סיימו אותה.
משה גפני: אני התלבטתי האם להביא את זה לדיון או להשאיר את העובדים בלי משכורת ושוב, אני חושב שאסור שיהיה חרדי בראשות ועדת כספים מכיוון שבסוף אצל חרדי גוברות המשכורות של העובדים.
משה גפני: אני חושב שאנחנו הולכים לעשות מעשה לא נכון, אבל אין ברירה ונעשה את זה.
משה גפני: חבר הכנסת שי חרמש, אולי תאמר לנו בקצרה היכן עומדים הדברים והאם אני עושה נכון או לא נכון בכך שאני מביא את הפנייה.
שי חרמש: קודם כל, אתה עושה נכון ולא רק בסוגיית שכר העובדים.
שי חרמש: ההנהלה קיבלה אצלנו בספטמבר, מרגע שהתגלה גודל הבעיה והמשבר, את הליווי לכל המהלך שנועד אולי להביא להבראה ובסופו של דבר להוביל אותנו להפרטה על דעת כל הגורמים.
שי חרמש: צריך להבין שמדובר כאן במגוון רחב מאוד של בעלי עניין בנושא, מהנהלת החברה, דרך העובדים, דרך ההסתדרות, דרך משרד הביטחון, דרך משרד האוצר, דרך אגף התקציבים, דרך רשם החברות וועדת הכספים.
שי חרמש: מרגע שנכנסנו לעובי הקורה דרשנו להביא למצב שבו בסופו של תהליך יימצא הסדר כזה או אחר שיגמור את הליך הדליפה והגירעונות המצטברים והבלתי סופיים של החברה.
שי חרמש: אני יכול להעיד היום, אחרי דיון וליווי ממושך שעשינו מפברואר האחרון, כאשר בפברואר האחרון העברנו 300 מיליון שקלים תוך דרישה מכל הגורמים שעד ערב פסח יעבירו בחינת סיכום העמדות בין הגורמים השונים ולהגיע להסכמות המלאות.
שי חרמש: זה התמשך מעבר לפסח ונפל לפתחנו לפני כעשרה ימים.
שי חרמש: אז התברר שיש הסכמות רבות אבל יש שני מכשולים בדרך שלא הוסדרו וכתוצאה מהם נגמר גם אמצעי התשלום לחברה, ואגב, לא רק לשכר.
שי חרמש: סלח לי היושב ראש, אבל תע"ש הייתה אמורה הבוקר להיקלע למצב לא רק של חדלות פירעון אלא חדלות תפעול.
שי חרמש: פשוט חדלות תפעול למערכת הביטחונית והיא הייתה נעצרת היום עם הזרמת חשמל וחומרי גלם.
שי חרמש: אין מדובר רק בשכר עובדים שזאת הנקודה הרגישה ביותר, אבל לא רק כאן טמונה הבעיה.
שי חרמש: אתמול זימנו באופן דחוף את כל הגורמים וטמיר ואני השתכנענו בעובדה שכולם מתכוונים לקראת הפתרון.